**สรุปสาระสำคัญของร่างกฎหมายลำดับรอง**

**ที่ออกตามความในพระราชบัญญัติภาษีที่ดินและสิ่งปลูกสร้าง พ.ศ. 2562**

**กรมส่งเสริมการปกครองท้องถิ่น**

**ข้อมูล ณ 28 มกราคม 2563**

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
| 1 | พระราชกฤษฎีกาลดภาษีที่ดินและสิ่งปลูกสร้าง  พ.ศ. 2563  (ประกาศราชกิจจานุเบกษาแล้วมีผลใช้บังคับตั้งแต่วันที่ 20 มกราคม 2563) | 55 | 1. ให้ลดภาษีร้อยละ 50 สำหรับที่ดินหรือสิ่งปลูกสร้างดังต่อไปนี้  1.1 ที่ดินและสิ่งปลูกสร้าง สิ่งปลูกสร้าง หรือห้องชุด ที่เจ้าของหรือผู้ครอบครองเป็นบุคคลธรรมดาใช้อยู่อาศัยและมีชื่อในทะเบียนบ้าน เฉพาะกรณีบุคคลดังกล่าว ได้กรรมสิทธิ์หรือสิทธิครอบครองโดยทางมรดก และได้ จดทะเบียนสิทธินิติกรรมเกี่ยวกับทรัพย์สินนั้นก่อนวันที่ 13 มีนาคม 2562  1.2 ที่ดินที่ตั้งโรงผลิตไฟฟ้า และโรงผลิตไฟฟ้า รวมถึงที่ดินหรือสิ่งปลูกสร้างอื่นที่ใช้ประโยชน์เกี่ยวเนื่องกับ การผลิตไฟฟ้า  1.3 ที่ดินและสิ่งปลูกสร้างที่ใช้เป็นเขื่อนและพื้นที่เกี่ยวเนื่องกับเขื่อนที่ใช้เพื่อการผลิตไฟฟ้า  2. ให้ลดภาษีร้อยละ 90 สำหรับที่ดินหรือสิ่งปลูกสร้างดังต่อไปนี้  2.1 ที่ดินหรือสิ่งปลูกสร้างที่เป็นอสังหาริมทรัพย์ รอการขายที่ได้รับมาเป็นเวลาไม่เกิน 5 ปี นับแต่วันที่ทรัพย์นั้นตกเป็นของสถาบันการเงิน/สถาบันการเงินเฉพาะกิจ/สถาบันการเงินประชาชน/บริษัทบริหารสินทรัพย์ตามกฎหมายว่าด้วยการนั้น  2.2 ที่ดินหรือสิ่งปลูกสร้างที่อยู่ระหว่างพัฒนาเป็นโครงการจัดสรรเพื่ออยู่อาศัยหรือการอุตสาหกรรมเป็นเวลาไม่เกิน 3 ปี นับแต่วันที่ได้รับอนุญาตให้ทำการจัดสรรที่ดิน  2.3 ที่ดินหรือสิ่งปลูกสร้างที่อยู่ระหว่างพัฒนาเป็นอาคารชุดเป็นเวลาไม่เกิน 3 ปี นับแต่วันที่ได้รับอนุญาตก่อสร้างอาคารชุด  2.4 ที่ดินหรือสิ่งปลูกสร้างที่อยู่ระหว่างพัฒนาเป็นนิคมอุตสาหกรรมเป็นเวลาไม่เกิน 3 ปี นับแต่วันที่ได้รับอนุญาตจัดตั้งนิคมอุตสาหกรรม  2.5 ที่ดินหรือสิ่งปลูกสร้างที่ได้ดำเนินการตามกฎหมายว่าด้วยการจัดสรรที่ดิน กฎหมายว่าด้วยอาคารชุด หรือกฎหมายว่าด้วยนิคมอุตสาหกรรมแห่งประเทศไทยแล้ว และผู้ประกอบการที่ได้รับอนุญาตดังกล่าวยังไม่ได้ขายเป็นเวลาไม่เกิน 2 ปี นับแต่วันที่ 13 มีนาคม 2562  2.6 ที่ดินหรือสิ่งปลูกสร้างที่ใช้ประโยชน์ในกิจการของสถาบันอุดมศึกษาเอกชน เฉพาะที่ใช้เป็นที่ตั้งตามแผนผังแสดงบริเวณและอาคารที่ระบุในรายการข้อกำหนดจัดตั้งสถาบันอุดมศึกษานั้น |

-2-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 2.7 ที่ดินหรือสิ่งปลูกสร้างที่ใช้ประโยชน์ในกิจการของโรงเรียนเอกชน เฉพาะที่ใช้เป็นที่ตั้งตามแผนผังแสดงบริเวณและอาคารที่ระบุในรายการตราสารจัดตั้งโรงเรียนนั้น ดังนี้  (1) โรงเรียนในระบบ  (2) โรงเรียนนอกระบบ ประเภทสอนศาสนา ตาดีกา และปอเนาะ  2.8 ที่ดินหรือสิ่งปลูกสร้างที่ใช้เป็นสถานที่ให้บริการ แก่ประชาชนเป็นการทั่วไปเฉพาะเพื่อการดังนี้  (1) การเล่นกีฬาตามชนิดที่ คกก.กีฬาแห่งประเทศไทยกำหนดให้ขอจดทะเบียนจัดตั้งสมาคมกีฬาได้  (2) สวนสัตว์ที่ได้รับอนุญาตตามกฎหมายว่าด้วยการสงวนและคุ้มครองสัตว์ป่า  (3) สวนสนุกที่มีเครื่องเล่นได้รับอนุญาตตามกฎหมายว่าด้วยการควบคุมอาคาร  (4) ที่จอดรถไฟฟ้าขนส่งมวลชนแห่งประเทศไทยที่จัดให้สำหรับผู้โดยสารรถไฟฟ้า  (5) ที่ดินที่เป็นลานจอดรถโดยสารสาธารณะในสถานีขนส่งผู้โดยสาร  2.9 ที่ดินหรือสิ่งปลูกสร้างในสนามบินที่ใช้เป็นทางวิ่ง ทางขับ และลานจอดอากาศยานตามที่สำนักงานการบิน พลเรือนแห่งประเทศไทยประกาศกำหนด  2.10 ที่ดินหรือสิ่งปลูกสร้างที่เป็นที่ตั้งของถนนหรือทางยกระดับที่เป็นทางพิเศษตามกฎหมายว่าด้วยการทางพิเศษแห่งประเทศไทย หรือเป็นทางหลวงสัมปทานตามกฎหมายว่าด้วยทางหลวงสัมปทาน |
| 2 | กฎกระทรวงกำหนดทรัพย์สินที่ได้รับยกเว้นจากการจัดเก็บภาษีที่ดินและสิ่งปลูกสร้าง พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 26 กรกฎาคม 2562) | 8 (12) | 1. ทรัพย์สินพระมหากษัตริย์ตามกฎหมายว่าด้วยการ จัดระเบียบทรัพย์สินพระมหากษัตริย์และทรัพย์สินของ บุคคลซึ่งได้รับเงินปีพระบรมวงศานุวงศ์ตั้งแต่ชั้นพระองค์เจ้าขึ้นไปตามกฎหมายว่าด้วยการจ่ายเงินเดือน เงินปี บำเหน็จบำนาญ และเงินอื่นในลักษณะเดียวกัน เฉพาะส่วนที่ได้ใช้เพื่อการดังนี้  1.1 ใช้ในราชการ ราชการในพระองค์ หรือหน่วยงานในพระมหากษัตริย์  1.2 ใช้ในกิจการอื่นใดในพระมหากษัตริย์และพระบรมวงศานุวงศ์ หรือใช้เพื่อสาธารณประโยชน์  1.3 ใช้เป็นศาสนสถานไม่ว่าของศาสนาใดที่ใช้เฉพาะเพื่อประกอบศาสนกิจหรือกิจการสาธารณะ หรือเป็นที่อยู่ของสงฆ์ นักพรต นักบวช หรือบาทหลวง ไม่ว่าในศาสนาใด หรือเป็นศาลเจ้า  ทั้งนี้ หากเป็นทรัพย์สินที่ไม่ได้ใช้ตามข้อ 1.1 – 1.3 ให้ได้รับยกเว้นเฉพาะส่วนที่มิได้ใช้หาผลประโยชน์ |

-3-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 2. ทรัพย์สินของรัฐวิสาหกิจที่ยังมิได้ใช้ในกิจการของรัฐวิสาหกิจและยังมิได้ใช้หาผลประโยชน์ (“รัฐวิสาหกิจ” หมายความว่า องค์การของรัฐบาลตามกฎหมายว่าด้วยการจัดตั้งองค์การของรัฐบาล กิจการของรัฐตามกฎหมายที่จัดตั้งกิจการนั้น หรือหน่วยงานธุรกิจที่รัฐบาลเป็นเจ้าของ และบริษัทจำกัดหรือบริษัทมหาชนจำกัดที่กระทรวงการคลัง มีทุนรวมอยู่ด้วยเกินกว่าร้อยละห้าสิบ)  3. ที่ดินว่างเปล่าในสนามบินรอบบริเวณทางวิ่ง ทางขับ หรือ ลานจอดอากาศยาน ที่กันไว้เพื่อความปลอดภัยตามมาตรฐาน ขั้นต่ำของข้อกำหนดว่าด้วยมาตรฐานสนามบินที่สำนักงานการบินพลเรือนแห่งประเทศไทยกำหนด  4. ที่ดินและสิ่งปลูกสร้างที่ใช้เป็นทางรถไฟหรือทางรถไฟ ซึ่งใช้ในกิจการของการรถไฟหรือการรถไฟฟ้าโดยตรง (“ทางรถไฟ” หมายความว่า ถนนหรือทางซึ่งได้วางรางเพื่อการเดินรถไฟ และให้หมายความรวมถึง อุโมงค์ สะพาน ทางยกระดับ ห้องระบบอาณัติสัญญาณประจำสถานี ซุ้มเครื่องกั้นถนนผ่านเสมอระดับทางรถไฟ ที่ทำการหอสัญญาณ และชานชาลาสถานีเฉพาะพื้นที่บริเวณ ที่ผู้โดยสารรอเพื่อขึ้นหรือลงจากรถไฟ  “ทางรถไฟฟ้า” หมายความว่า รางหรือทางสำหรับรถไฟฟ้าแล่นโดยเฉพาะ ไม่ว่าจะจัดสร้างในระดับพื้นดิน เหนือหรือใต้พื้นดินหรือพื้นน้ำ หรือผ่านไปในอาคารหรือสิ่งปลูกสร้างใดๆ และให้หมายความรวมถึงเขตทาง ไหล่ทาง ทางเท้า ทางออกฉุกเฉิน อุโมงค์ สะพาน ทางยกระดับ เขื่อนกั้นน้ำ ท่อหรือทางระบายน้ำ ท่อหรือทางระบายอากาศ กำแพงกันดิน รั้วเขต และหลักระยะ)  5. ทรัพย์สินที่ใช้สำหรับการสาธารณูปโภคและทรัพย์สิน ที่ใช้ประโยชน์ร่วมกันในโครงการของการเคหะแห่งชาติตามกฎหมายว่าด้วยการเคหะแห่งชาติ  6. ทรัพย์สินของเอกชนที่ใช้เป็นพิพิธภัณฑ์ตามที่รัฐมนตรีว่าการกระทรวงการคลังประกาศกำหนด เฉพาะส่วนที่ใช้เป็นแหล่งศึกษาเรียนรู้เพื่อสาธารณประโยชน์  7. สิ่งปลูกสร้างที่เป็นบ่อสำหรับใช้ในระบบบำบัดน้ำเสียที่ใช้ประโยชน์ต่อเนื่องกับอาคาร  8. สิ่งปลูกสร้างที่เป็นบ่อน้ำที่ใช้ประโยชน์เพื่อสาธารณะ  9. สิ่งปลูกสร้างที่เป็นถนน ลาน และรั้ว  10. ที่ดินที่มีกฎหมายห้ามมิให้ทำประโยชน์  11. ทรัพย์สินที่เป็นที่ทำการของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ |

-4-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
| 3 | กฎกระทรวงกำหนดค่าใช้จ่ายในการจัดเก็บภาษีแทนองค์กรปกครองส่วนท้องถิ่น พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 25 ธันวาคม 2562) | 12 | ให้ส่วนราชการที่รับชำระภาษีแทนองค์กรปกครอง ส่วนท้องถิ่นหักค่าใช้จ่ายในการจัดเก็บภาษีในอัตรา ร้อยละ 3 ของภาษีที่รับชำระไว้แทน และนำส่งภาษีหลังหักค่าใช้จ่ายแล้วให้แก่องค์กรปกครองส่วนท้องถิ่นภายในวันที่ 10 ของเดือนถัดไป |
| 4 | กฎกระทรวงกำหนดหลักเกณฑ์ วิธีการ และเงื่อนไขในการคำนวณมูลค่าที่ดินหรือ สิ่งปลูกสร้างที่ไม่มีราคาประเมินทุนทรัพย์ พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 7 มกราคม 2563) | 35  วรรคสาม | 1. การคำนวณมูลค่าที่ดิน  1.1 ให้ใช้ราคาที่ดินตามบัญชีกำหนดราคาประเมิน ทุนทรัพย์ของที่ดินที่กรมธนารักษ์หรือสำนักงานธนารักษ์พื้นที่จัดส่งให้ เป็นฐานในการคำนวณภาษี  (1) ที่ดินที่มีโฉนดที่ดินหรือ น.ส.3 ก. ให้เทียบเคียงราคาประเมินทุนทรัพย์ที่ดินกับแปลงที่ดินใกล้เคียงที่มีสภาพคล้ายคลึงกัน และมีระยะความลึกของแปลงที่ดินใกล้เคียงกัน โดยตรวจสอบจากแผนที่ประกอบบัญชีกำหนดราคาประเมินทุนทรัพย์ที่ดิน  (2) ที่ดินอื่นหรือที่ดินที่ไม่มีหนังสือสำคัญแสดงกรรมสิทธิ์ ให้ใช้ราคาที่ดินตามบัญชีกำหนดราคาประเมินทุนทรัพย์ของที่ดินรายเขตปกครองที่กรมธนารักษ์หรือสำนักงานธนารักษ์พื้นที่จัดส่งให้  1.2 ให้คำนวณมูลค่าที่ดินมีสภาพเป็นบ่อมีความลึกจากระดับพื้นที่เกิน 3 เมตร บ่อที่เกิดจากการทำเหมืองตามกฎหมายว่าด้วยแร่ และบ่อบาดาล เป็นจำนวนร้อยละ 25ของราคาประเมิน ทั้งนี้ ไม่รวมทะเลสาบในหมู่บ้านจัดสรร ซึ่งกำหนดราคาประเมินทุนทรัพย์ตามสภาพไว้แล้ว  1.3 ให้คำนวณมูลค่าที่ดินที่มีแนวเขตเดินสายไฟฟ้าแรงสูงพาดผ่าน เป็นจำนวนร้อยละ 30 ของราคาประเมิน  2. การคำนวณมูลค่าสิ่งปลูกสร้าง  2.1 ให้ใช้ราคาสิ่งปลูกสร้างตามบัญชีกำหนดราคาประเมินทุนทรัพย์ของสิ่งปลูกสร้างที่กรมธนารักษ์หรือสำนักงานธนารักษ์พื้นที่จัดส่งให้เป็นฐานในการคำนวณภาษี กรณีไม่มีราคาประเมินทุนทรัพย์ให้ประเมินเทียบเคียงตามบัญชีเทียบเคียงสิ่งปลูกสร้างที่กรมธนารักษ์หรือสำนักงาน ธนารักษ์พื้นที่จัดส่งให้ และเมื่อกรมธนารักษ์ได้จัดทำบัญชีกำหนดราคาประเมินทุนทรัพย์สิ่งปลูกสร้างที่มีลักษณะพิเศษแล้ว ให้ใช้ราคาสิ่งปลูกสร้างที่มีลักษณะพิเศษตามบัญชีดังกล่าวเป็นฐานในการคำนวณภาษีของสิ่งปลูกสร้าง ที่มีลักษณะพิเศษ |

-5-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 2.2 กรณีสิ่งปลูกสร้างที่มีลักษณะพิเศษซึ่งไม่สามารถเทียบเคียงตามบัญชีกำหนดราคาประเมินทุนทรัพย์ตาม ข้อ 2.1 ให้พนักงานประเมินแจ้งผู้มีหน้าที่เสียภาษีนำส่งเอกสารหรือหลักฐานที่แสดงมูลค่าสิ่งปลูกสร้างเพื่อประกอบการพิจารณากำหนดราคาของสิ่งปลูกสร้างต่อองค์กรปกครองส่วนท้องถิ่น ทั้งนี้ องค์กรปกครองส่วนท้องถิ่นอาจเสนอไปยังคณะกรรมการภาษีที่ดินและสิ่งปลูกสร้างประจำจังหวัดเพื่อให้คำแนะนำเบื้องต้นเกี่ยวกับการกำหนดราคาประเมินทุนทรัพย์ดังกล่าว และเมื่อองค์กรปกครองส่วนท้องถิ่นได้พิจารณากำหนดราคาประเมินสิ่งปลูกสร้างที่มีลักษณะพิเศษใดที่ยังไม่ปรากฏในบัญชีสิ่งปลูกสร้างที่มีลักษณะพิเศษของกรมธนารักษ์แล้ว ให้องค์กรปกครองส่วนท้องถิ่นแจ้งไปยังกรมธนารักษ์เพื่อจัดทำบัญชีสิ่งปลูกสร้างที่มีลักษณะพิเศษต่อไป  2.3 ให้พนักงานประเมินใช้ราคาสิ่งปลูกสร้างที่เป็นห้องชุดตามบัญชีกำหนดราคาประเมินทุนทรัพย์ห้องชุดเป็นฐานในการคำนวณภาษีสิ่งปลูกสร้างที่เป็นห้องชุด |
| 5 | กฎกระทรวงกำหนดที่ดินหรือสิ่งปลูกสร้างที่ทิ้งไว้ว่างเปล่าหรือไม่ได้ทำประโยชน์ตามควรแก่สภาพ พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 25 ธันวาคม 2562) | 37 วรรคสี่ | 1. ที่ดินหรือสิ่งปลูกสร้างที่ทิ้งไว้ว่างเปล่า หมายถึง  1.1 ที่ดินที่โดยสภาพสามารถทำประโยชน์ได้ แต่ไม่มีการทำประโยชน์ในที่ดินนั้นตลอดปีที่ผ่านมา เว้นแต่การที่ไม่สามารถทำประโยชน์เนื่องจากมีเหตุธรรมชาติหรือเหตุพ้นวิสัย  1.2 สิ่งปลูกสร้างที่โดยสภาพสามารถทำประโยชน์ได้ แต่ถูกทิ้งร้างและไม่มีการทำประโยชน์ตลอดปีที่ผ่านมา  2. ที่ดินหรือสิ่งปลูกสร้างที่ไม่ได้ทำประโยชน์ตามควร แก่สภาพ หมายถึง  2.1 ที่ดินที่โดยสภาพสามารถทำประโยชน์ในการประกอบเกษตรกรรม แต่มีการทำประโยชน์ไม่เป็นไปตามหลักเกณฑ์ที่กำหนดตลอดปีที่ผ่านมา  2.2 สิ่งปลูกสร้างที่ก่อสร้างหรือปรับปรุงเสร็จแล้วและโดยสภาพสามารถทำประโยชน์ในการประกอบเกษตรกรรมหรือเป็นที่อยู่อาศัยหรือทำประโยชน์อื่น แต่ไม่มีการใช้ประโยชน์ตลอดปีที่ผ่านมา  3. ความในข้อ 1 และข้อ 2 มิให้ใช้กับที่ดินหรือสิ่งปลูกสร้างดังนี้  3.1 ที่ดินที่อยู่ระหว่างเตรียมการเพื่อทำประโยชน์ หรือ สิ่งปลูกสร้างที่อยู่ระหว่างการก่อสร้าง  3.2 ที่ดินหรือสิ่งปลูกสร้างที่ถูกรอนสิทธิในการทำประโยชน์โดยกฎหมาย หรือโดยคำสั่งหรือคำพิพากษาของศาล  3.3 ที่ดินหรือสิ่งปลูกสร้างที่อยู่ระหว่างการพิจารณาคดีของศาลเกี่ยวกับกรรมสิทธิ์หรือสิทธิครอบครอง  4. การพิจารณาให้คำนึงถึงสิ่งแวดล้อม สภาพภูมิประเทศ สภาพดิน ความลาดชันของพื้นดิน และการทำประโยชน์ในบริเวณใกล้เคียง |

-6-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
| 6 | กฎกระทรวงกำหนดหลักเกณฑ์และวิธีการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและ สิ่งปลูกสร้าง พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 25 ธันวาคม 2562) | 39 | 1. ให้องค์กรปกครองส่วนท้องถิ่นจัดทำประกาศราคาประเมินทุนทรัพย์ของที่ดินและสิ่งปลูกสร้าง อัตราภาษี และรายละเอียดอื่นที่จำเป็นตามลักษณะการใช้ประโยชน์ของผู้มีหน้าที่เสียภาษีแต่ละราย ตามแบบ ภ.ด.ส.1 และ ภ.ด.ส.2  2. ให้องค์กรปกครองส่วนท้องถิ่นประกาศบัญชีกำหนดราคาประเมินทุนทรัพย์ที่ดิน สิ่งปลูกสร้าง หรือสิ่งปลูกสร้างที่เป็นห้องชุดซึ่งได้รับแจ้งจากกรมธนารักษ์ หรือสำนักงานธนารักษ์พื้นที่ด้วย  3. ให้องค์กรปกครองส่วนท้องถิ่นประกาศตามข้อ 1 และ ข้อ 2 ก่อนวันที่ 1 กุมภาพันธ์ของทุกปี โดยแสดงไว้ ณ สำนักงานหรือที่ทำการขององค์กรปกครองส่วนท้องถิ่น และสถานที่อื่นใดที่ประชาชนเข้าถึงได้ หรือผ่านระบบเครือข่ายอินเทอร์เน็ตทางเว็บไซต์ขององค์กรปกครองส่วนท้องถิ่น |
| 7 | กฎกระทรวงการผ่อนชำระภาษีที่ดินและสิ่งปลูกสร้าง พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 25 ธันวาคม 2562) | 52  วรรคสอง | 1. ผู้มีหน้าที่เสียภาษีที่มีเงินภาษีขั้นต่ำตั้งแต่ 3,000 บาทขึ้นไป อาจขอผ่อนชำระภาษีเป็นงวดได้ โดยยื่นหนังสือขอผ่อนชำระภาษีต่อองค์กรปกครองส่วนท้องถิ่น ณ สำนักงานหรือที่ทำการขององค์กรปกครองส่วนท้องถิ่นภายในเดือนเมษายนของปี  2. การผ่อนชำระภาษีให้แบ่งชำระได้ไม่เกิน 3 งวด งวดละเท่า ๆ กัน ภายในกำหนดเวลาดังนี้  2.1 งวดที่ 1 ชำระภายในเดือนเมษายนของปี  2.2 งวดที่ 2 ชำระภายในเดือนพฤษภาคมของปี  2.3 งวดที่ 3 ชำระภายในเดือนมิถุนายนของปี |
| 8 | กฎกระทรวงการงดหรือลดเบี้ยปรับ พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 7 มกราคม 2563) | 71 | 1. ให้งดเบี้ยปรับภาษีค้างชำระสำหรับที่ดินหรือสิ่งปลูกสร้าง ที่ถูกยึดหรืออายัดตามกฎหมาย โดยยื่นคำร้องเป็นหนังสือพร้อมสำเนาเอกสารหรือหลักฐานต่อผู้บริหารท้องถิ่นภายในวันที่ 31 มกราคม ของปีภาษีนั้น  2. การงดเบี้ยปรับให้มีผลนับแต่วันที่ศาลหรือเจ้าหน้าที่มีคำสั่งยึดหรืออายัดที่ดินหรือสิ่งปลูกสร้างแล้วแต่กรณี กรณีมีการยึดหรืออายัดก่อนวันที่ 1 มกราคม 2563 ให้มีผลตั้งแต่วันที่ 1 มกราคม 2563 |
| 9 | ระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 21 สิงหาคม 2562) | 21 วรรคสาม,  23 วรรคสี่,  24, 30, 56,  57 วรรคหนึ่ง,  63 วรรคสอง,  74 วรรคสอง | 1. การเลือกกรรมการภาษีที่ดินและสิ่งปลูกสร้าง  1.1 ให้ผู้ว่าราชการจังหวัดประกาศบัญชีรายชื่อผู้บริหารท้องถิ่นทุกคนซึ่งปฏิบัติหน้าที่อยู่ในตำแหน่ง, จำนวนกรรมการภาษีที่ดินและสิ่งปลูกสร้างที่จะคัดเลือก วันที่ เวลา และสถานที่รับสมัครคัดเลือก  1.2 ให้ผู้ว่าราชการจังหวัดมีหนังสือเชิญผู้บริหารท้องถิ่นมาร่วมประชุมเพื่อคัดเลือกกรรมการภาษีที่ดินและ สิ่งปลูกสร้าง โดยแจ้งให้ทราบล่วงหน้าไม่น้อยกว่า 3 วัน  1.3 ให้ผู้ว่าราชการจังหวัดหรือผู้ที่ได้รับมอบหมายเป็นประธานการประชุม องค์ประชุมการคัดเลือกกรรมการภาษีที่ดินและสิ่งปลูกสร้างเป็นไปตามเกณฑ์ที่กำหนดดังนี้  (1) มีผู้บริหารท้องถิ่นน้อยกว่า 10 คน ต้องมีผู้เข้าร่วมประชุมไม่น้อยกว่า 3 คน  (2) มีผู้บริหารท้องถิ่นตั้งแต่ 10 คนขึ้นไป ต้องมีผู้เข้าร่วมประชุมไม่น้อยกว่า 1 ใน 3 |

-7-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 1.4 ผู้บริหารท้องถิ่นมีสิทธิคัดเลือกกรรมการภาษีที่ดินและสิ่งปลูกสร้างตามจำนวนที่ประกาศรับสมัครคัดเลือก  1.5 การคัดเลือกเป็นอำนาจเฉพาะตัว และให้ใช้วิธีลงคะแนนในใบลงคะแนน แล้วหย่อนในภาชนะที่กำหนด  1.6 ให้ผู้ว่าราชการจังหวัดแต่งตั้งข้าราชการสังกัดสำนักงานส่งเสริมการปกครองท้องถิ่นจังหวัดเป็นคณะกรรมการตรวจ นับคะแนน ไม่ให้นำใบลงคะแนนซึ่งเลือกเกินจำนวนที่กำหนดมานับคะแนน กรณีมีคะแนนเท่ากันให้ใช้วิธีจับสลากรายชื่อเพื่อเรียงลำดับที่  1.7 ให้ผู้ว่าราชการจังหวัดประกาศบัญชีรายชื่อผู้ได้รับคัดเลือกเรียงลำดับคะแนนจากสูงไปหาต่ำ โดยปิดไว้ในที่เปิดเผย ณ ศาลากลางจังหวัด ที่ทำการขององค์กรปกครองส่วนท้องถิ่น และมีหนังสือแจ้งผู้ได้รับคัดเลือกทราบ  1.8 บัญชีรายชื่อผู้ได้รับคัดเลือกมีอายุ 1 ปี นับแต่วันประชุมคัดเลือก  1.9 ให้ผู้บริหารท้องถิ่นเป็นกรรมการภาษีที่ดินและ สิ่งปลูกสร้างโดยไม่ต้องดำเนินการคัดเลือกในกรณีดังนี้  (1) มีผู้ดำรงตำแหน่งผู้บริหารท้องถิ่นน้อยกว่า 5 คน หรือน้อยกว่าจำนวนที่ประกาศรับสมัคร  (2) มีผู้สมัครคัดเลือกจำนวน 5 คน หรือน้อยกว่า  5 คน หรือน้อยกว่าจำนวนที่ประกาศรับสมัคร  1.10 กรณีไม่มีผู้สมัครหรือมีน้อยกว่าจำนวนที่รับสมัคร ให้ดำเนินการคัดเลือกโดยใช้วิธีประชุมผู้บริหารท้องถิ่นเพื่อคัดเลือกกันเองให้ครบจำนวนตามที่กฎหมายกำหนด (5 คน)  1.11 เมื่อตำแหน่งกรรมการภาษีที่ดินและสิ่งปลูกสร้างไม่มีหรือว่างลง หรือมีจำนวนน้อยกว่า 5 คน ให้ผู้มีรายชื่อในบัญชีผู้ได้รับคัดเลือกซึ่งมีลำดับสูงสุดเป็นกรรมการแทนตำแหน่งที่ว่าง และให้ผู้ว่าราชการจังหวัดประกาศเหตุดังกล่าว โดยปิดไว้ในที่เปิดเผย ณ ศาลากลางจังหวัด ที่ทำการขององค์กรปกครองส่วนท้องถิ่น และมีหนังสือแจ้งผู้นั้นทราบ  2. การเลือกกรรมการพิจารณาอุทธรณ์การประเมินภาษี  ให้นำหลักเกณฑ์และวิธีการเลือกกรรมการภาษีที่ดินและสิ่งปลูกสร้างมาใช้บังคับโดยอนุโลม  3. การแจ้งและการส่งเรื่องเกี่ยวกับคำปรึกษาหรือคำแนะนำเกี่ยวกับการจัดเก็บภาษีที่ดินและสิ่งปลูกสร้าง  3.1 ให้ผู้ว่าราชการจังหวัดส่งคำปรึกษาหรือคำแนะนำของคณะกรรมการภาษีที่ดินและสิ่งปลูกสร้างประจำจังหวัดไปยังปลัดกระทรวงมหาดไทย พร้อมเอกสารอย่างน้อย ดังนี้ |

-8-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | (1) หนังสือขอคำปรึกษาจากองค์กรปกครองส่วนท้องถิ่น  (2) รายงานการประชุมคณะกรรมการภาษีที่ดินและสิ่งปลูกสร้างประจำจังหวัด  (3) หนังสือให้คำปรึกษาหรือคำแนะนำของคณะกรรมการภาษีที่ดินและสิ่งปลูกสร้างประจำจังหวัด  (4) เอกสารอื่นที่เกี่ยวข้อง (ถ้ามี)  3.2 กรณีคณะกรรมการวินิจฉัยภาษีที่ดินและ สิ่งปลูกสร้าง หรือกระทรวงมหาดไทยเคยมีคำวินิจฉัย คำปรึกษาหรือคำแนะนำในประเด็นเดียวกันหรือลักษณะเดียวกันมาก่อน ปลัดกระทรวงมหาดไทยจะตอบโดยส่งเรื่องเดิมให้คณะกรรมการภาษีที่ดินและสิ่งปลูกสร้างประจำจังหวัด โดยไม่ต้องพิจารณาวินิจฉัยใหม่ก็ได้ เว้นแต่เห็นสมควรพิจารณาทบทวนคำวินิจฉัยดังกล่าว  3.3 ให้กระทรวงมหาดไทยแจ้งคำวินิจฉัย คำปรึกษาหรือคำแนะนำของคณะกรรมการวินิจฉัยภาษีที่ดินและ สิ่งปลูกสร้างให้ผู้ว่าราชการจังหวัด เพื่อแจ้งคณะกรรมการภาษีที่ดินและสิ่งปลูกสร้างประจำจังหวัดทราบภายใน  15 วัน พร้อมทั้งส่งให้คณะกรรมการภาษีที่ดินและ สิ่งปลูกสร้างประจำจังหวัดอื่น และองค์กรปกครอง ส่วนท้องถิ่นทุกแห่งถือปฏิบัติต่อไป  3.4 กระทรวงมหาดไทยอาจเผยแพร่คำวินิจฉัย คำปรึกษา หรือคำแนะนำได้ตามความเหมาะสม โดยต้องสอดคล้องกับกฎหมายว่าด้วยข้อมูลข่าวสารของราชการ  4. การรวบรวมและจัดส่งข้อมูลจัดเก็บภาษีที่ดินและสิ่งปลูกสร้าง  4.1 ให้องค์กรปกครองส่วนท้องถิ่นจัดส่งข้อมูลรายงานสรุปผลการจัดเก็บภาษที่ดินและสิ่งปลูกสร้างที่อยู่ในข่ายต้องเสียภาษีของปีที่ผ่านมา ประกอบด้วย จำนวน ผู้เสียภาษี จำนวนเงินภาษีที่จัดเก็บได้ จำนวนผู้ค้างชำระภาษี และจำนวนเงินภาษีค้างชำระ ให้แก่คณะกรรมการภาษีที่ดินและสิ่งปลูกสร้างประจำจังหวัดภายในเดือนมกราคมของทุกปี เพื่อรวบรวมและเสนอแนวทางการแก้ไขปัญหาการจัดเก็บภาษีให้แก่กระทรวงมหาดไทยภายในเดือนกุมภาพันธ์ของทุกปี โดยรายงานผ่านระบบข้อมูลกลางองค์กรปกครองส่วนท้องถิ่นที่กรมส่งเสริม การปกครองท้องถิ่นจัดทำขึ้น |

-9-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 4.2 ให้กรมส่งเสริมการปกครองท้องถิ่นประมวลผลข้อมูลที่ได้รับแล้วจัดส่งข้อมูลเฉพาะส่วนที่เกี่ยวข้องให้กระทรวงการคลัง และคณะกรรมการการกระจายอำนาจให้แก่ องค์กรปกครองส่วนท้องถิ่นภายในเดือนมีนาคมของทุกปี  5. การจัดทำบัญชีรายการที่ดินและสิ่งปลูกสร้าง  5.1 ให้องค์กรปกครองส่วนท้องถิ่นนำข้อมูลที่ดินและ สิ่งปลูกสร้างที่สำรวจได้มาจัดทำบัญชีเพื่อประกาศไว้ ณ ที่ทำการขององค์กรปกครองส่วนท้องถิ่น หรือสถานที่อื่นตามที่เห็นสมควรไม่น้อยกว่า 30 วัน พร้อมทั้งจัดส่งข้อมูลให้ผู้เสียภาษีแต่ละรายทรายภายในเดือนพฤศจิกายน โดยมีรายละเอียดของข้อมูลดังนี้  (1) รายการที่ดิน ประกอบด้วย ประเภทที่ดิน เลขที่เอกสารสิทธิ์ เลขที่ดิน หน้าสำรวจ จำนวนเนื้อที่ดิน และลักษณะการทำประโยชน์ในที่ดิน  (2) รายการสิ่งปลูกสร้าง ประกอบด้วย ประเภท สิ่งปลูกสร้าง เลขที่สิ่งปลูกสร้าง จำนวนพื้นที่สิ่งปลูกสร้าง ลักษณะการทำประโยชน์ในสิ่งปลูกสร้าง และอายุสิ่งปลูกสร้าง  (3) รายการอาคารชุด ประกอบด้วย ชื่ออาคารชุด เลขที่ห้องชุด จำนวนพื้นที่ห้องชุด ลักษณะการทำประโยชน์ในห้องชุด  5.2 บัญชีรายการที่ดินและสิ่งปลูกสร้างให้เป็นไปตามแบบท้ายระเบียบนี้ โดยจัดทำแยกเป็นชุด เรียงลำดับตามประเภทที่ดินและชื่ออาคารชุด  5.3 การจัดส่งบัญชีรายการที่ดินและสิ่งปลูกสร้างให้ผู้เสียภาษีแต่ละราย ให้ระบุลำดับที่ตามบัญชีในประกาศขององค์กรปกครองส่วนท้องถิ่นด้วย  6. การลดหรือยกเว้นภาษี  6.1 เมื่อมีเหตุอันพ้นวิสัยที่จะป้องกันได้โดยทั่วไปเกิดขึ้นและเหตุดังกล่าวได้ยุติลงแล้ว ผู้บริหารท้องถิ่นอาจประกาศ ลดหรือยกเว้นภาษีในปีต่อไป โดยดำเนินการตามขั้นตอนดังนี้  (1) ประกาศให้ผู้เสียภาษีที่ประสงค์จะขอลดหรือยกเว้นภาษีมาลงทะเบียนแจ้งรายชื่อและรายละเอียดความเสียหายภายในระยะเวลา สถานที่ และวิธีการที่ผู้บริหารท้องถิ่นกำหนด  (2) ประกาศรายชื่อผู้เสียภาษีที่มาลงทะเบียน ณ สำนักงานหรือที่ทำการขององค์กรปกครองส่วนท้องถิ่นเป็นเวลาไม่น้อยกว่า 15 วัน  (3) แต่งตั้งเจ้าหน้าที่ดำเนินการสำรวจข้อมูลความเสียหายของผู้เสียภาษี |

-10-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | (4) จัดทำบัญชีรายชื่อ จำนวนพื้นที่และสัดส่วนของที่ดินและสิ่งปลูกสร้างที่ได้รับความเสียหายหรือถูกทำลาย และจำนวนภาษีที่เห็นควรลดหรือยกเว้นภาษีตามหลักเกณฑ์ดังนี้  (4.1) เสียหายไม่เกิน 2 ใน 3 ของจำนวน เนื้อที่ทั้งหมด ให้ลดภาษีตามส่วนที่เสียหาย  (4.2) เสียหายเกินกว่า 2 ใน 3 ของจำนวนเนื้อที่ทั้งหมด ให้ได้รับยกเว้นภาษี  (5) รายงานบัญชีตาม (4) รวมทั้งข้อเท็จจริงและเอกสารที่เกี่ยวข้องไปยังคณะกรรมการภาษีที่ดินและสิ่งปลูกสร้างประจำจังหวัดหรือรัฐมนตรีว่าการกระทรวงมหาดไทยแล้วแต่กรณี เพื่อขอความเห็นชอบตามรอบระยะเวลาดังนี้  (5.1) รอบที่ 1 ภายในเดือนเมษายน  (5.2) รอบที่ 2 ภายในเดือนสิงหาคม  (5.3) รอบที่ 3 ภายในเดือนธันวาคม  (6) เมื่อได้รับความเห็นชอบจากคณะกรรมการภาษีที่ดินและสิ่งปลูกสร้างประจำจังหวัดหรือรัฐมนตรีว่าการกระทรวงมหาดไทยแล้ว ให้ผู้บริหารท้องถิ่นดำเนินการลดหรือยกเว้นภาษีที่ดินและสิ่งปลูกสร้างแก่ผู้เสียภาษีในปีต่อไป  6.2 หากที่ดินหรือสิ่งปลูกสร้างของผู้เสียภาษีรายใดได้รับความเสียหาย หรือถูกรื้อถอน หรือทำลาย หรือชำรุดเสียหายจนเป็นเหตุให้ต้องซ่อมแซมในส่วนสำคัญ โดยมิได้มีสาเหตุมาจากผู้เสียภาษี ผู้เสียภาษีมีสิทธิยื่นคำร้องขอให้ผู้บริหารท้องถิ่นพิจารณาลดหรือยกเว้นภาษีในปีต่อไป โดยดำเนินการตามขั้นตอนดังนี้  (1) ยื่นคำร้องต่อผู้บริหารท้องถิ่นภายใน 15 วัน นับแต่วันที่ที่ดินหรือสิ่งปลูกสร้างได้รับความเสียหายฯ  (2) ให้ผู้บริหารท้องถิ่นแต่งตั้งเจ้าหน้าที่ดำเนินการสำรวจข้อมูลความเสียหายของผู้เสียภาษี  (3) ให้ผู้บริหารท้องถิ่นจัดทำบัญชีรายชื่อ จำนวนพื้นที่และสัดส่วนของที่ดินและสิ่งปลูกสร้างที่ได้รับความเสียหายฯ และจำนวนภาษีที่เห็นควรลดหรือยกเว้นภาษีตามหลักเกณฑ์ดังนี้  (3.1) เสียหายแต่สามารถใช้ประโยชน์ได้บางส่วน ให้ลดภาษีตามส่วนที่ไม่ได้ใช้ประโยชน์  (3.2) เสียหายจนไม่สามารถใช้ประโยชน์ได้ทั้งหมด ให้ได้รับยกเว้นภาษี  (4) ให้ผู้บริหารท้องถิ่นรวบรวมและรายงานบัญชีตาม (3) รวมทั้งข้อเท็จจริงและเอกสารที่เกี่ยวข้องไปยังคณะกรรมการภาษีที่ดินและสิ่งปลูกสร้างประจำจังหวัดหรือรัฐมนตรีว่าการกระทรวงมหาดไทยแล้วแต่กรณี เพื่อขอความเห็นชอบตามรอบระยะเวลาดังนี้ |

-11-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | (4.1) รอบที่ 1 ภายในเดือนเมษายน  (4.2) รอบที่ 2 ภายในเดือนสิงหาคม  (4.3) รอบที่ 3 ภายในเดือนธันวาคม  (6) เมื่อได้รับความเห็นชอบจากคณะกรรมการภาษีที่ดินและสิ่งปลูกสร้างประจำจังหวัดหรือรัฐมนตรีว่าการกระทรวงมหาดไทยแล้ว ให้ผู้บริหารท้องถิ่นดำเนินการลดหรือยกเว้นภาษีที่ดินและสิ่งปลูกสร้างแก่ผู้เสียภาษีในปีต่อไป  7. การออกคำสั่งและทำการตรวจค้น และการเข้าไปในที่ดินหรือสิ่งปลูกสร้างของผู้เสียภาษี  7.1 การตรวจค้นต้องมีเหตุอันควรเชื่อได้ว่าจะเป็นประโยชน์แก่การบังคับชำระภาษีค้างชำระ เบี้ยปรับและเงินเพิ่ม โดยต้องมีการสืบสวนหรือประมวลหลักฐานต่าง ๆ ก่อนและต้องทำในเวลาระหว่างพระอาทิตย์ขึ้นถึงพระอาทิตย์ตก หรือในระหว่างเวลาทำการของผู้เสียภาษีที่มิได้ชำระภาษีค้างชำระ เบี้ยปรับและเงินเพิ่ม   7.2 คำสั่งให้ทำการตรวจค้นจำนวน 3 ฉบับตามแบบท้ายระเบียบนี้ เพื่อแสดงแก่ผู้รับการตรวจค้น, ติดไว้กับสมุดคำสั่ง และติดไว้กับบันทึกเสนอคำสั่งแต่งตั้งเจ้าหน้าที่เพื่อ ทำการตรวจค้น  7.3 ในการตรวจค้น  (1) เจ้าหน้าที่ตรวจค้นต้องมีไม่น้อยกว่า 2 คน โดยมี ผู้ดำรงตำแหน่งไม่ต่ำกว่าประเภทวิชาการระดับชำนาญการ หรือประเภททั่วไประดับชำนาญงานเป็นหัวหน้าชุดทำการตรวจค้น  (2) เจ้าหน้าที่ตรวจค้นต้องแสดงบัตรประจำตัวเจ้าหน้าที่ของรัฐต่อผู้รับการตรวจค้น พร้อมทั้งแจ้งให้ผู้รับการตรวจค้นทราบความประสงค์ในการตรวจค้น พร้อมทั้งแสดงความบริสุทธิ์ใจ ให้เห็นว่าเจ้าหน้าที่ผู้ทำการตรวจค้นไม่มีสิ่งของผิดกฎหมายติดตัวมา และบันทึกไว้เป็นหลักฐานด้านหลังของคำสั่งตรวจค้นฉบับที่ 1 พร้อมทั้งให้ผู้รับการตรวจค้นลงลายมือชื่อรับทราบคำสั่งตรวจค้น หากไม่ยินยอมลงลายมือชื่อ ให้บันทึกเหตุไว้ด้วย  (3) ต้องทำต่อหน้าผู้รับการตรวจค้น หากไม่สามารถตรวจค้นได้ ให้แจ้งเจ้าพนักงานตำรวจท้องที่ทราบ เพื่อเป็นพยานในการตรวจค้น  (4) ต้องใช้ความละเอียดรอบคอบมิให้เอกสาร หลักฐานเกี่ยวกับการบังคับชำระภาษีถูกปิดบังซ่อนเร้น และใช้ดุลยพินิจในการยึดเอกสารหลักฐานเฉพาะที่สำคัญและเป็นประโยชน์ต่อการบังคับชำระภาษีเท่านั้น  (5) ต้องตรวจค้นโดยสุภาพ ใช้ความระมัดระวังมิให้เกิดความเสียหาย กระจัดกระจาย บุบสลายแก่ทรัพย์สินใด ๆ และต้อง ไม่เป็นการขัดขวางการประอบการของผู้รับการตรวจค้นโดยไม่จำเป็น |

-12-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 7.4 กรณีไม่อาจตรวจค้นต่อหน้าผู้รับการตรวจค้น ให้นำพยานหลักฐานที่ได้ไปยังสถานีตำรวจท้องที่เพื่อลงบันทึกประจำวันไว้เป็นหลักฐาน  7.5 เมื่อทำการตรวจค้นเสร็จให้ผู้ทำการตรวจค้นบันทึกรายละเอียดการตรวจค้นตามแบบแนบท้ายระเบียบนี้จำนวน 3 ฉบับ พร้อมทั้งอ่านให้ผู้รับการตรวจค้นฟัง พร้อมลงลายมือชื่อรับทราบ โดยมอบบันทึกฉบับที่ 1 ให้ผู้รับการตรวจค้น ฉบับที่ 2 ติดไว้กับสมุดคำสั่งให้ทำการตรวจค้น และฉบับที่ 3 ติดไว้กับบันทึกเสนอคำสั่งแต่งตั้งเจ้าหน้าที่ พร้อมทั้งให้ผู้ทำการตรวจค้นและผู้รับการตรวจค้น ลงลายมือชื่อกำกับเอกสารหลักฐานที่ทำการตรวจยึด ทุกฉบับด้วย  7.6 ให้เจ้าหน้าที่ผู้ทำการตรวจค้นจัดทำบันทึกรายงานผลการตรวจค้นตามแบบท้ายระเบียบนี้ให้ผู้บริหารท้องถิ่นทราบทันที หรือในวันทำการแรก  7.7 การออกคำสั่งตรวจค้นต้องจัดทำทะเบียนคุมไว้เป็นหลักฐาน |
| 10 | ประกาศกระทรวงการคลัง  เรื่อง ยกเว้นภาษีที่ดินหรือ สิ่งปลูกสร้างที่เป็นทรัพย์สินของมูลนิธิหรือองค์การหรือสถานสาธารณกุศล ลงวันที่ 21 มิถุนายน 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 26 มิถุนายน 2562) | 8 (7) | ให้ยกเว้นภาษีที่เป็นทรัพย์สินของมูลนิธิ องค์การ หรือสถานสาธารณกุศล ตามรายชื่อที่กระทรวงการคลังประกาศกำหนดตามกฎหมายแห่งประมวลรัษฎากร เฉพาะที่ไม่ได้ ใช้หาผลประโยชน์ |
| 11 | ประกาศกระทรวงการคลัง  เรื่อง หลักเกณฑ์การพิจารณาทรัพย์สินของเอกชนเฉพาะส่วนที่ได้ยินยอมให้ทางราชการจัดให้ใช้เพื่อสาธารณประโยชน์ ลงวันที่ 21 มิถุนายน 2562 (ประกาศราชกิจจานุเบกษาแล้วมีผลใช้บังคับตั้งแต่วันที่ 26 มิถุนายน 2562) | 8 (8) | 1. ทรัพย์สินที่ได้ยินยอมให้ทางราชการจัดให้ใช้เพื่อสาธารณะประโยชน์ ต้องเป็นทรัพย์สินที่ประชาชนในองค์กรปกครองส่วนท้องถิ่นนั้นใช้ประโยชน์ร่วมกัน  2. ให้องค์กรปกครองส่วนท้องถิ่นและเจ้าของทรัพย์สินจัดทำข้อตกลงเป็นหนังสือ ว่ายินยอมให้ใช้เพื่อสาธารณประโยชน์ตลอดทั้งปี  3. ให้องค์กรปกครองส่วนท้องถิ่นติดประกาศความยินยอมให้ใช้ทรัพย์สินเพื่อสาธารณะ ณ ที่ทำการขององค์กรปกครองส่วนท้องถิ่น และในที่ซึ่งทรัพย์สินนั้นตั้งอยู่ |

-13-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
| 12 | ประกาศกระทรวงการคลัง  เรื่อง หลักเกณฑ์และวิธีการคำนวณการยกเว้นมูลค่าของฐานภาษีที่ดินและสิ่งปลูกสร้างซึ่งเจ้าของเป็นบุคคลธรรมดาใช้เป็นที่อยู่อาศัยและมีชื่ออยู่ในทะเบียนบ้านตามกฎหมาย ว่าด้วยการทะเบียนราษฎร ลงวันที่ 21 มิถุนายน 2562 (ประกาศราชกิจจานุเบกษาแล้วมีผลใช้บังคับตั้งแต่วันที่ 26 มิถุนายน 2562) | 41 วรรคสาม | 1. ที่ดินและสิ่งปลูกสร้างที่เจ้าของเป็นบุคคลธรรมดาใช้เป็นที่อยู่อาศัยและมีชื่อในทะเบียนบ้าน ให้นำมูลค่าของที่ดินและสิ่งปลูกสร้างนั้นหักด้วย 50 ล้านบาท หากมูลค่าของฐานภาษีที่คำนวณได้น้อยกว่าหรือเท่ากับ 0 ให้มูลค่าของฐานภาษีเท่ากับ 0  2. สิ่งปลูกสร้างที่เจ้าของเป็นบุคคลธรรมดาใช้เป็นที่อยู่อาศัยและมีชื่อในทะเบียนบ้าน ให้นำมูลค่าของที่ดินและ สิ่งปลูกสร้างนั้นหักด้วย 10 ล้านบาท หากมูลค่าของฐานภาษีที่คำนวณได้น้อยกว่าหรือเท่ากับ 0 ให้มูลค่าของฐานภาษีเท่ากับ 0 |
| 13 | ประกาศกระทรวงมหาดไทยเรื่อง การดำเนินการตามพระราชบัญญัติภาษีที่ดิน และสิ่งปลูกสร้าง พ.ศ. 2562  (ประกาศราชกิจจานุเบกษาแล้วมีผลใช้บังคับตั้งแต่วันที่ 17 กันยายน 2562) | 10, 28 วรรคสาม,  33, 34, 44 วรรคสอง, 51 วรรคหนึ่ง, 54 วรรคสอง, 73 วรรคหนึ่ง | 1.กรณีมีการโอนกรรมสิทธิ์หรือสิทธิครอบครองหรือการ จดทะเบียนการเช่าในที่ดินหรือสิ่งปลูกสร้าง ให้สำนักงานที่ดินจังหวัดหรือสำนักงานที่ดินจังหวัดสาขาแจ้งการโอนหรือการจดทะเบียนการเช่าต่อองค์กรปกครองส่วนท้องถิ่นเป็นรายเดือนภายในวันที่ 15 ของเดือนถัดไป ตามรายการดังนี้  1.1 การโอนกรรมสิทธิ์หรือสิทธิครอบครอง  (1) การโอนที่ดิน ประกอบด้วย รูปแปลงที่ดินในกรณีที่มี การเปลี่ยนแปลงจำนวนเนื้อที่ดิน, เลขที่หนังสือแสดงสิทธิในที่ดิน เลขหน้าสำรวจ และเลขที่ดิน, ที่ตั้งที่ดิน ประกอบด้วย ระวาง ตำบล อำเภอ จังหวัด และมาตราส่วนในระวาง, เนื้อที่ (ไร่/งาน/ตารางวา), ชื่อของผู้ถือกรรมสิทธิ์หรือผู้มีสิทธิครอบครอง, เลขประจำตัวประชาชนหรือหมายเลขหนังสือเดินทาง หรือเลขทะเบียนนิติบุคคลของผู้ถือกรรมสิทธิ์หรือผู้มีสิทธิครอบครอง และที่อยู่ของผู้ถือกรรมสิทธิ์หรือผู้มีสิทธิครอบครอง  (2) การโอนสิ่งปลูกสร้าง ประกอบด้วย เลขที่หนังสือแสดงสิทธิในที่ดิน เลขหน้าสำรวจ และเลขที่ดินที่สิ่งปลูกสร้างนั้นตั้งอยู่, ที่ตั้งที่ดินที่สิ่งปลูกสร้างนั้นตั้งอยู่ (ระวาง ตำบล อำเภอ และจังหวัด), ประเภทสิ่งปลูกสร้าง, ชื่อเจ้าของสิ่งปลูกสร้าง, เลขประจำตัวประชาชนหรือหมายเลขหนังสือเดินทาง หรือ เลขทะเบียนนิติบุคคล และที่อยู่ของเจ้าของสิ่งปลูกสร้าง  (3) การโอนห้องชุด ประกอบด้วย ชื่ออาคารชุด  เลขทะเบียนอาคารชุด, ที่ตั้งอาคารชุด (โฉนดที่ดิน เลขที่ ตำบล อำเภอ จังหวัด) เลขที่ห้องชุด ชั้นที่ และชื่ออาคารหรือเลขที่อาคาร, เนื้อที่ห้องชุด, ชื่อของผู้ถือกรรมสิทธิ์, เลขประจำตัวประชาชนหรือหมายเลขหนังสือเดินทาง หรือเลขทะเบียนนิติบุคคล และที่อยู่ของผู้ถือกรรมสิทธิ์ |

-14-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 1.2 การจดทะเบียนการเช่า  (1) ข้อมูลที่ดิน สิ่งปลูกสร้างหรือห้องชุดที่ให้เช่า  (2) ข้อมูลของผู้ให้เช่าและผู้เช่า (ชื่อของผู้ให้เช่าและผู้เช่า, เลขประจำตัวประชาชนหรือหมายเลขหนังสือเดินทาง หรือเลขทะเบียนนิติบุคคลของผู้ให้เช่าและผู้เช่า, ที่อยู่ของผู้ให้เช่าและผู้เช่า)  (3) ข้อมูลเกี่ยวกับการเช่า (วันทำสัญญาเช่า และระยะเวลาการทำสัญญาเช่า, วัตถุประสงค์ของการเช่า)  2. ให้ผู้บริหารท้องถิ่นเป็นผู้ออกบัตรประจำตัวพนักงานสำรวจ โดยมีอายุการใช้งานบัตรประจำตัวดังนี้  2.1 กรณีข้าราชการ ลูกจ้างประจำ หรือพนักงานสังกัดองค์กรปกครองส่วนท้องถิ่น มีอายุ 4 ปี นับแต่วันที่ออกบัตร  2.2 กรณีบุคคลอื่นนอกจากข้อ 2.1 มีอายุไม่เกินกำหนดระยะเวลาตามประกาศกำหนดระยะเวลาการสำรวจ  3. กรณีการใช้ประโยชน์ในที่ดินหรือสิ่งปลูกสร้างเปลี่ยนแปลงไปไม่ว่าด้วยเหตุใด อันมีผลทำให้ต้องเสียภาษีที่ดินหรือสิ่งปลูกสร้างในอัตราที่สูงขึ้นหรือลดลง ให้ผู้เสียภาษีแจ้งการเปลี่ยนแปลงการใช้ประโยชน์ โดยยื่นแบบต่อองค์กรปกครองส่วนท้องถิ่น หรือส่งทางไปรษณีย์ลงทะเบียนตอบรับภายใน 60 วันนับแต่วันที่มีการเปลี่ยนแปลงการ ใช้ประโยชน์หรือวันที่รู้ถึงเหตุดังกล่าว  เมื่อได้รับแจ้งการเปลี่ยนแปลงการใช้ประโยชน์จากผู้เสียภาษีแล้ว ให้ผู้บริหารท้องถิ่นตรวจสอบและมีคำสั่งแก้ไขเพิ่มเติมบัญชีรายการที่ดินและสิ่งปลูกสร้าง และบัญชีราคาประเมินทุนทรัพย์เพื่อประเมินภาษีตามการใช้ประโยชน์ ในปีถัดไป  4. องค์กรปกครองส่วนท้องถิ่นอาจแจ้งประกาศกำหนดระยะเวลาที่จะทำการสำรวจที่ดินและสิ่งปลูกสร้าง, จัดส่งข้อมูลของผู้เสียภาษีแต่ละรายตามบัญชีรายการที่ดินและสิ่งปลูกสร้าง, แจ้งผลการดำเนินการตรวจสอบข้อเท็จจริง ในกรณีที่ผู้เสียภาษีเห็นว่าบัญชีรายการที่ดินและสิ่งปลูกสร้าง ไม่ถูกต้องตามความเป็นจริง และแจ้งการเปลี่ยนแปลงการใช้ประโยชน์ในที่ดินหรือ สิ่งปลูกสร้างทางโทรสาร จดหมายอิเล็กทรอนิกส์ หรือจัดทำเป็นรูปแบบแอปพลิเคชั่นการรับส่งข้อความผ่านสื่อคอมพิวเตอร์หรือโทรศัพท์เคลื่อนที่เพื่อเพิ่มประสิทธิภาพและอำนวยความสะดวกให้แก่ประชาชนก็ได้ โดยจัดทำเป็นประกาศปิดไว้ในที่เปิดเผย ณ สำนักงานหรือที่ทำการองค์กรปกครองส่วนท้องถิ่น และเผยแพร่ประกาศดังกล่าวให้ประชาชนทราบทางเว็บไซต์ขององค์กรปกครองส่วนท้องถิ่นนั้น ๆ |

-15-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 5. ให้องค์กรปกครองส่วนท้องถิ่นแจ้งการประเมินภาษีเป็นหนังสือให้แก่ผู้เสียภาษีทราบภายในเดือนกุมภาพันธ์ของทุกปี  6. การชำระภาษีผ่านธนาคาร หมายถึง การชำระภาษีผ่านธนาคารที่ได้ทำบันทึกข้อตกลงว่าด้วยความร่วมมือกับกรมส่งเสริมการปกครองท้องถิ่นหรือองค์กรปกครองส่วนท้องถิ่นในการจัดทำระบบการรับชำระภาษีผ่านธนาคารบนระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) รวมถึงระบบอื่นที่ กรมส่งเสริมการปกครองท้องถิ่นหรือองค์กรปกครองส่วนท้องถิ่นหรือหน่วยงานอื่นพัฒนาขึ้นเพื่อให้บริการและอำนวยความสะดวกแก่ผู้เสียภาษี โดยให้ดำเนินการตามหลักเกณฑ์ ดังนี้  6.1 ให้องค์กรปกครองส่วนท้องถิ่นตรวจสอบฐานข้อมูลผู้เสียภาษีที่ดินและสิ่งปลูกสร้างบนระบบ e-LASS กรณียังไม่ได้บันทึกฐานข้อมูลผู้เสียภาษี ให้เพิ่มฐานข้อมูลผู้เสียภาษีบนระบบ e-LAAS  6.2 ให้องค์กรปกครองส่วนท้องถิ่นติดต่อธนาคารเพื่อแจ้งความประสงค์ขอใช้บริการระบบสำหรับชำระภาษีที่ดินและ สิ่งปลูกสร้างผ่านธนาคารหรือโดยวิธีการอื่น โดยใช้บัญชีเงินฝากประเภทกระแสรายวันขององค์กรปกครองส่วนท้องถิ่น และสมัครใช้บริการโอนเงินระหว่างบัญชีอัตโนมัติสำหรับโอนเงินจากบัญชีเงินฝากกระแสรายวันไปบัญชีเงินฝากออมทรัพย์ เพื่อให้องค์กรปกครองส่วนท้องถิ่นได้รับดอกเบี้ยเงินฝากธนาคาร เมื่อธนาคารตรวจสอบข้อมูลเรียบร้อยแล้ว จะแจ้งรหัสสำหรับการใช้บริการชำระภาษีที่ดินและสิ่งปลูกสร้างผ่านธนาคาร  6.3 การชำระภาษีผ่านธนาคารให้องค์กรปกครองส่วนท้องถิ่นนำรหัส Company Code สำหรับการใช้บริการชำระภาษีที่ดิน และสิ่งปลูกสร้างมากำหนดข้อมูลการรับชำระภาษีที่ดินและ สิ่งปลูกสร้างผ่านธนาคาร เพื่อสร้างรหัสบาร์โค้ดในการรับชำระภาษีผ่านธนาคารบนระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) และพิมพ์แบบทดสอบรหัสบาร์โค้ด เพื่อนำไปทดสอบที่ธนาคาร เมื่อผ่านการทดสอบ ให้องค์กรปกครองส่วนท้องถิ่นเปิดใช้งานการรับชำระภาษีผ่านธนาคารบนระบบ e-LAAS  6.4 ให้องค์กรปกครองส่วนท้องถิ่นจัดทำเอกสารแจ้งการประเมินภาษี และพิมพ์แบบฟอร์มการชำระเงินผ่านธนาคารจากระบบ e-LAAS ส่งให้กับผู้เสียภาษี  6.5 ให้ผู้เสียภาษีนำเอกสารแจ้งการประเมินภาษี และแบบฟอร์มการชำระเงินผ่านธนาคารจากระบบ e-LAAS  ไปชำระภาษีที่ธนาคารเพื่อนำเงินภาษีดังกล่าวฝากเข้าบัญชีเงินฝากธนาคารขององค์กรปกครองส่วนท้องถิ่นทันที |

-16-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
|  |  |  | 6.6 ให้ธนาคารส่งข้อมูลการรับชำระภาษีผ่านธนาคารให้แก่องค์กรปกครองส่วนท้องถิ่นผ่านระบบ e-LAAS ทุกสิ้นวัน เพื่อให้ระบบประมวลผลข้อมูลภายในวันรุ่งขึ้น  6.7 ให้องค์กรปกครองส่วนท้องถิ่นพิมพ์ใบเสร็จรับเงินจากระบบ e-LAAS เพื่อส่งให้กับ ผู้เสียภาษี พร้อมจัดทำใบนำส่งเงิน และใบสำคัญสรุปใบนำส่งเงินเพื่อบันทึกบัญชี บนระบบ e-LAAS  7. การชำระภาษีโดยวิธีการอื่นให้นำวิธีการชำระภาษีผ่านธนาคารมาใช้บังคับโดยอนุโลม  8. แบบบัตรประจำตัวพนักงานสำรวจ แบบแจ้งการเปลี่ยนแปลง การใช้ประโยชน์ในที่ดินหรือสิ่งปลูกสร้าง (ภ.ด.ส.5) หนังสือแจ้ง การประเมินภาษี (ภ.ด.ส.6) แบบแสดงรายการคำนวณภาษีที่ดินและสิ่งปลูกสร้าง (ภ.ด.ส.7) แบบแสดงรายการคำนวณภาษีอาคารชุด/ ห้องชุด (ภ.ด.ส.8)คำร้องขอรับเงินภาษีคืน (ภ.ด.ส.9) คำร้องคัดค้านการประเมินภาษีหรือการเรียกเก็บภาษี (ภ.ด.ส.10) และใบเสร็จรับเงินภาษี (ภ.ด.ส.11) ให้เป็นไปตามแบบท้ายประกาศนี้ |
| 14 | ประกาศกระทรวงการคลังและกระทรวงมหาดไทย เรื่อง หลักเกณฑ์การ ใช้ประโยชน์ในการประกอบเกษตรกรรม  (อยู่ระหว่างการประกาศใช้ในราชกิจจานุเบกษา) | 37 วรรคสอง | 1. การใช้ประโยชน์ในการประกอบเกษตรกรรม หมายถึง การใช้ที่ดินหรือสิ่งปลูกสร้างตามความหมายของคำว่า “ประกอบการเกษตร” ในระเบียบคณะกรรมการนโยบายและแผนพัฒนาการเกษตรและสหกรณ์ว่าด้วยการขึ้นทะเบียนเกษตรกร โดยมีวัตถุประสงค์เพื่อการบริโภค จำหน่าย หรือใช้งานในฟาร์ม แต่ไม่รวมถึงการประมงและการทอผ้า และให้หมายความรวมถึงพื้นที่ต่อเนื่องด้วย ทั้งนี้ พื้นที่ต่อเนื่องต้องไม่เกินกึ่งหนึ่งของพื้นที่ที่ใช้ประโยชน์ในการประกอบเกษตรกรรม  2. กรณีพื้นที่ต่อเนื่องทับซ้อนกับพื้นที่ต่อเนื่องตามประกาศเรื่อง หลักเกณฑ์การใช้ประโยชน์เป็นที่อยู่อาศัย ให้ถือเป็นการใช้ประโยชน์ในการประกอบเกษตรกรรม  3. การใช้ประโยชน์ในการประกอบเกษตรกรรม ให้รวมถึงช่วงเวลาพักการเกษตรเพื่อฟื้นฟูสภาพ การพักที่ดินระหว่างฤดูกาลผลิต และการตัดวงจรโรค  4. การใช้ประโยชน์ในการประกอบเกษตรกรรมที่มีชนิดพืช ชนิดสัตว์ หรือลักษณะการใช้ประโยชน์ตามบัญชีท้ายประกาศ ให้มีอัตราขั้นต่ำของการประกอบการเกษตรต่อไร่ อัตราพื้นที่คอกหรือโรงเรือน อัตราการใช้ที่ดิน หรือมีลักษณะการ ใช้ประโยชน์ตามที่ระบุไว้ในบัญชีแนบท้าย หากไม่ปรากฏชนิดพืชในบัญชีท้าย ให้ใช้อัตราขั้นต่ำต่อไร่โดยเทียบเคียงกับชนิดพืชที่มีลักษณะใกล้เคียงที่สุด เช่น ปลูกกล้วย อัตราขั้นต่ำ 200 ต้น/ไร่ ปลูกพืชกลุ่มให้เนื้อไม้ อัตราขั้นต่ำ 100 ต้น/ไร่ |

-17-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
| 15 | ประกาศกระทรวงการคลังและกระทรวงมหาดไทย เรื่อง หลักเกณฑ์การใช้ประโยชน์ที่ดินหรือสิ่งปลูกสร้างเป็น ที่อยู่อาศัย  (อยู่ระหว่างการประกาศใช้ในราชกิจจานุเบกษา) | 37 วรรคสาม | 1. “สิ่งปลูกสร้าง” หมายความว่า โรงเรือน อาคาร ตึก  ห้องชุด แพ หรือสิ่งปลูกสร้างอื่นใดที่มีลักษณะให้บุคคล ใช้เพื่อการอยู่อาศัย  “โฮมสเตย์” หมายความว่า สถานที่พักชั่วคราวที่เจ้าของนำพื้นที่ใช้สอยภายในมาดัดแปลงเป็นห้องพักซึ่งมีจำนวน ไม่เกิน 4 ห้อง มีผู้พักรวมกันไม่เกิน 20 คน จัดบริการ สิ่งอำนวยความสะดวกตามสมควร และเป็นการพักรวมกับเจ้าของในชายคาเดียวกัน อันมีลักษณะเป็นการประกอบกิจการเพื่อหารายได้เสริม  2. การใช้ประโยชน์เป็นที่อยู่อาศัย หมายถึง การใช้ประโยชน์ที่มีวัตถุประสงค์เพื่อการอยู่อาศัย รวมถึงที่ดินหรือสิ่งปลูกสร้างซึ่งใช้ประโยชน์ต่อเนื่องด้วย เว้นแต่กรณีดังนี้  2.1 ที่ดินหรือสิ่งปลูกสร้างของผู้ประกอบการที่อยู่ระหว่างการพัฒนา หรือสร้างเสร็จแล้วแต่ยังไม่ได้ขาย ตามกฎหมายว่าด้วยการจัดสรรที่ดิน และกฎหมายว่าด้วยอาคารชุด  2.2 โรงแรมตามกฎหมายว่าด้วยโรงแรม  2.3 ที่ดินหรือสิ่งปลูกสร้างที่ให้บริการเป็นที่พักชั่วคราวสำหรับคนเดินทางหรือบุคคลอื่นใด โดยคิดค่าตอบแทน ทั้งนี้ไม่รวมถึงกรณีที่คิดค่าตอบแทนเป็นรายเดือนขึ้นไป หรือโฮมเสตย์  2.4 ที่ดินหรือสิ่งปลูกสร้างที่เป็นอสังหาริมทรัพย์รอการขายของสถาบันการเงินตามกฎหมายว่าด้วยธุรกิจสถาบันการเงิน กฎหมายเฉพาะที่จัดตั้งขึ้น กฎหมายว่าด้วยสถาบันการเงินประชาชน และบริษัทบริหารสินทรัพย์ตามกฎหมายว่าด้วยบริษัทบริหารสินทรัพย์  3. การใช้ประโยชน์เป็นที่อยู่อาศัย ให้หมายความรวมถึงช่วงเวลาระหว่างการก่อสร้าง หรือปรับปรุงต่อเติม สิ่งปลูกสร้างบนที่ดินที่มีวัตถุประสงค์เพื่อการอยู่อาศัยด้วย  4. กรณีพื้นที่ใช้ประโยชน์ต่อเนื่องทับซ้อนกับพื้นที่ต่อเนื่องตามหลักเกณฑ์การใช้ประโยชน์ในการประกอบเกษตรกรรม ให้ใช้บังคับตามหลักเกณฑ์การใช้ประโยชน์ในการประกอบเกษตรกรรม |

-18-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
| 16 | ประกาศกระทรวงการคลังและกระทรวงมหาดไทย เรื่อง หลักเกณฑ์และวิธีการ ในการจัดเก็บภาษีสำหรับที่ดินหรือสิ่งปลูกสร้างที่มีการใช้ประโยชน์หลายประเภท  (ประกาศราชกิจจานุเบกษาแล้วมีผลใช้บังคับตั้งแต่วันที่ 10 มกราคม 2563) | 38 | 1. กรณีที่มีการใช้ประโยชน์หลายประเภทในที่ดิน หรือที่ดินและสิ่งปลูกสร้างที่ใช้ประโยชน์ประเภทเดียวกันทั้งหมดบนที่ดินในที่ส่วนที่เป็นที่ตั้ง ให้วัดขนาดพื้นที่ของที่ดินหรือที่ดินและสิ่งปลูกสร้างดังกล่าว และให้คำนวณฐานภาษีโดยใช้มูลค่าของที่ดินหรือที่ดินและสิ่งปลูกสร้างนั้นแยกตามการใช้ประโยชน์  2. กรณีที่มีการใช้ประโยชน์หลายประเภทในสิ่งปลูกสร้าง ให้คำนวณฐานภาษี ดังนี้  2.1 ให้วัดขนาดพื้นที่ใช้สอยของสิ่งปลูกสร้างแยกตามประเภทการใช้ประโยชน์ เพื่อนำมาคำนวณหาสัดส่วนของพื้นที่ที่ใช้ประโยชน์แต่ละประเภทต่อพื้นที่ใช้สอยรวม หากสัดส่วนที่คำนวณได้มีเศษทศนิยมเกินกว่าสองตำแหน่ง ให้ใช้ทศนิยมสองตำแหน่งโดยไม่ต้องปัดเศษทศนิยม หลักที่สาม และในกรณีสัดส่วนที่คำนวณได้เมื่อรวมกัน ทั้งหมดแล้วยังไม่ได้เลขจำนวนเต็ม ให้นำสัดส่วนที่ขาดอยู่นั้นไปรวมกับสัดส่วนการใช้ประโยชน์ที่มีอัตราภาษีต่ำที่สุด  2.2 นำสัดส่วนที่คำนวณได้ตาม (2.1) มาคำนวณมูลค่าของที่ดินหรือสิ่งปลูกสร้างแยกตามสัดส่วนการใช้ประโยชน์เพื่อเป็นฐานภาษี  3. ให้คำนวณภาษีโดยใช้ฐานภาษีที่คำนวณได้ตามข้อ 1. และ 2. หักด้วยมูลค่าของฐานภาษีที่ได้รับการยกเว้น  แล้วคูณด้วยอัตราภาษี ผลลัพธ์ที่ได้เป็นจำนวนภาษีที่ต้องเสียสำหรับการใช้ประโยชน์แต่ละประเภทนั้น  4. กรณีมีการใช้ประโยชน์หลายประเภทในที่ดินหรือที่ดินและ สิ่งปลูกสร้างที่มีลักษณะดังต่อไปนี้ ให้ใช้มูลค่าของที่ดินหรือที่ดินและสิ่งปลูกสร้างเฉพาะพื้นที่ที่กำหนดไว้ในสัญญา มาคำนวณเพื่อให้ได้มาซึ่งฐานภาษีตามหลักเกณฑ์ในข้อ 1. หรือ 2.  4.1 การแบ่งเช่าและมีการจดทะเบียนการเช่ากับพนักงานเจ้าหน้าที่  4.2 การเช่าจากสำนักงานทรัพย์สินพระมหากษัตริย์  4.3 การเช่า การครอบครอง หรือการทำประโยชน์ ในที่ดินหรือที่ดินและสิ่งปลูกสร้างของหน่วยงานของรัฐ |

-19-

|  |  |  |  |
| --- | --- | --- | --- |
| ที่ | ชื่อกฎหมาย | มาตรา | สาระสำคัญ |
| 17 | ประกาศกระทรวงการคลังและกระทรวงมหาดไทย เรื่อง หลักเกณฑ์และวิธีการยกเว้นมูลค่าของฐานภาษีที่ดินหรือสิ่งปลูกสร้าง ซึ่งเจ้าของเป็นบุคคลธรรมดาใช้ประโยชน์ในการประกอบเกษตรกรรม  (ประกาศราชกิจจานุเบกษาแล้วมีผลใช้บังคับตั้งแต่วันที่ 10 มกราคม 2563) | 40 วรรคสอง | 1. กรณีบุคคลธรรมดาเป็นเจ้าของที่ดินและสิ่งปลูกสร้างที่ใช้ประกอบเกษตรกรรมในเขตองค์กรปกครองส่วนท้องถิ่นใดไม่เกิน 1 แปลง ให้นำมูลค่าที่ดินและสิ่งปลูกสร้างนั้น หักด้วย 50 ล้านบาท หากมูลค่าของฐานภาษีที่คำนวณได้น้อยกว่าหรือเท่ากับ 0 ให้มูลค่าของฐานภาษีเท่ากับ 0  2. กรณีบุคคลธรรมดาเป็นเจ้าของที่ดินและสิ่งปลูกสร้าง ที่ใช้ประกอบเกษตรกรรมในเขตองค์กรปกครองส่วนท้องถิ่นเดียวกันมากกว่า 1 แปลง ให้นำมูลค่าที่ดินและสิ่งปลูกสร้างนั้นหักด้วย 50 ล้านบาท โดยให้หักมูลค่าที่ดินและสิ่งปลูกสร้างของแปลงที่มีมูลค่าสูงที่สุดก่อน แล้วหักมูลค่าสูงในลำดับรองลงมาตามลำดับ หากมูลค่าของฐานภาษีที่คำนวณได้น้อยกว่าหรือเท่ากับ 0 ให้มูลค่าของฐานภาษีเท่ากับ 0 |
| 18 | ประกาศกระทรวงการคลังและกระทรวงมหาดไทย เรื่อง เหตุจำเป็นทางราชการซึ่งบุคคลธรรมดาต้องย้ายชื่อออกจากทะเบียนบ้าน  (ประกาศราชกิจจานุเบกษาแล้วมีผลใช้บังคับตั้งแต่วันที่ 10 มกราคม 2563) | 41 วรรคสี่ | บุคคลธรรมดาที่ได้รับการแต่งตั้ง โอน ย้าย หรือกรณีอื่นใดที่เป็นการออกคำสั่งโดยหน่วยงานทางราชการซึ่งส่งผลให้ต้องย้ายชื่ออกจากทะเบียนบ้านเพื่อประโยชน์ในการปฏิบัติราชการ ต้องนำสำเนาเอกสาร หลักฐาน หรือหนังสือของหน่วยงานที่แสดงถึงเหตุดังกล่าว มาแสดงต่อองค์กรปกครองส่วนท้องถิ่นที่เป็นที่ตั้งของที่ดินและสิ่งปลูกสร้างก่อนวันที่ 31 มกราคมของปีภาษีนั้น ทั้งนี้ การย้ายชื่อ ต้องไม่เป็นการย้ายเข้าในทะเบียนบ้านซึ่งบุคคลดังกล่าว เป็นเจ้าของ |